
Tee-ehitusloa andmine autobussijaama teede ja platside rekonstrueerimiseks 
1. ASJAOLUD JA MENETLUSE KÄIK
24.07.2015.a esitas Narva Linna Arenduse ja Ökonoomika Amet Narva Linnavalitsusele tee ehitusloa väljaandmise taotluse (dok. reg nr. 7173/1-16) koos seadusega ettenähtud korras kooskõlastatud tee-ehitusprojektiga. Tee-ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud arhitektuuri- ja planeerimise osakond ning projekt on kooskõlastatud arhitektuuri- ja planeerimise osakonna poolt 29.09.2015.a.
Projekt käsitleb Narva linnas autobussijaama teede ja platside rekonstrueerimist: Jaama platsil (katastriüksuse tunnus 51101:007:0112), osaliselt Jaama pargi kinnistul (katastriüksuse tunnus 51101:007:0109), osaliselt Vaksali tänaval (katastriüksuse tunnus 51101:007:0114) ja osaliselt Vaksali tn 22 kinnistul (katastriüksuse tunnus 51101:007:0189). Projektis käsitletakse Vaksali tänava, lõigus A.Puškini tänavalt kuni Vaivara tänavani ja Jaama platsi. Projekt lahendus näeb ette ka tänavavalgustuse rekonstrueerimist ja uue teekattemärgistuse paigaldamist. 

Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, tee-ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku §101 lõige 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.
2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Väljastada tee-ehitusluba kooskõlas tee-ehitusprojektiga Narva-1 piiripunkti territooriumi (Vestervalli tn 3//5//7 ja Peterburi mnt 1) teede ja platside rekonstrueerimiseks koos tänavavalgustuse ja sademeveekanalisatsiooni rajamisega ning Peetri platsil teekattemärgistuse paigaldamiseks.
3.2. Kohustada teeomaniku koos ehitamise alustamise teatisega esitada töövõtjate ja omanikujärelevalve andmed.
3.3. Kohustada nimetatud tööde peatöövõtjat kaasata vastuvõtukomisjoni Narva Linnavalitsuse esindajat.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

